Hypochondriac શબ્દ એવી વ્યક્તિને વર્ણવવા માટે વપરાય છે જે સતત પોતાની તબિયતને લઈને ચિંતાતુર રહેતી હોય. પોતાની તબિયત વિષે સતત ચિંતા કર્યા કરે અને નાનીનાની વાતે ડોક્ટરને ફોન કરીને હેરાન કર્યા કરે. અહીં આવા જ એક Hypochondriac મહાશય દેખાડ્યા છે કે જેનું પ્રાણપંખેરું ઉડી ગયું છે અને તેઓ ફરિશ્તાની પાંખો ધારણ કરીને વાદળ પર બિરાજમાન છે. પણ કહ્યું છે ને કે પ્રાણ અને પ્રકૃતિ સાથે જ જાય. આ મહાશયના પ્રાણ ગયા પછી પણ ડૉક્ટરને ફોન કરતા રહેવાની એમની પ્રકૃતિ ગઈ નથી. તેઓ પરમધામમાંથી પોતાના ડોક્ટરને ફોન કરીને સરપ્રાઈઝ આપતાં કહી રહ્યા છે, “ડોક્ટર, હું Hypochondriac બોલું છું, કહો જોઈએ હું ક્યાંથી બોલતો હોઈશ?”